### Επιχειρηματικότητα Γ΄τάξης
Αρχική | Επιχειρήσεις | Έσοδα και Έξοδα | Επαγγέλματα | Πληροφορίες

Επιστημονικό κομμάτι

Τα παιδιά αρχίζουν να αναγνωρίζουν και να κατανοούν τη διάκριση των επαγγελμάτων σε παραγωγή αγαθών, μεταφορά αγαθών και παροχή υπηρεσιών γύρω στην ηλικία των 7-8 ετών. Κατά τη διάρκεια αυτού του σταδίου, τα παιδιά αναπτύσσουν την ικανότητα να κατανοούν τις βασικές λειτουργίες των διαφορετικών επαγγελμάτων και τον ρόλο που αυτά παίζουν στην κοινωνία (Schug, 2012)[1]. Έρευνες δείχνουν ότι η κατανόηση αυτή ενισχύεται μέσω της εκπαίδευσης και της έκθεσης σε διαφορετικές επαγγελματικές δραστηριότητες, καθώς και μέσω της συμμετοχής σε προγράμματα σπουδών που περιλαμβάνουν την κατανόηση της οικονομίας και της αγοράς εργασίας (Berti & Bombi, 1988)[2]. Σύμφωνα με τη μελέτη των Leiser και Halachmi (2006)[3], τα παιδιά σε αυτό το στάδιο είναι σε θέση να διακρίνουν ότι τα επαγγέλματα παραγωγής αφορούν τη δημιουργία προϊόντων, τα επαγγέλματα μεταφοράς αφορούν τη διακίνηση αυτών των προϊόντων και τα επαγγέλματα παροχής υπηρεσιών αφορούν τη βοήθεια και την εξυπηρέτηση των ανθρώπων χωρίς τη δημιουργία απτών προϊόντων.

Κατά την προσέγγιση της ενότητας πρέπει να υπάρξει συνειδητή προσπάθεια ανατροπής των όποιων στεροτυπικών αντιλήψεων των μαθητών / μαθητριών για τα επαγγέλματα και του ρόλου του φύλου για την επιλογή τους.

Αρχικές εικόνες και βίντεο

Οι αρχικές εικόνες και το βίντεο για τα διαφορετικά επαγγέλματα μπορούν να βοηθήσουν να γίνει μια αρχική συζήτηση για την ανάδειξη των ιδεών των μαθητών/-τριών για τα επαγγέλματα και τα χαρακτηριστικά τους.

Στη συνέχεια οι μαθητές/-τριες συμπληρώνουν το παρακάτω σχεδιάγραμμα γράφοντας επαγγέλματα που γνωρίζουν και χωρίζοντάς τα σε τρεις κατηγορίες (επαγγέλματα παραγωγής αγαθών, διακίνησης αγαθών και παροχής υπηρεσιών).

Παρόμοια άσκηση είναι και η συμπλήρωση του παρακάτω πίνακα:

Χρονογραμμή επαγγελμάτων

Η επόμενη δραστηριότητα αφορά τον διαχωρισμό των επαγγελμάτων, ανάλογα με τον χρόνο που εμφανίστηκαν για πρώτη φορά. Έτσι έχουμε τα παλιά επαγγέλματα, τα σημερινά επαγγέλματα και τα νέα επαγγέλματα. Συνήθως τα παλιά επαγγέλματα υπάρχουν και σήμερα αλλά έχουν εξελιχθεί. Όσα δεν μπόρεσαν να εξελιχθούν έχουν εξαφανιστεί (π.χ. ο παγοπώλης). Φυσικά υπάρχουν και τα νέα επαγγέλματα που εμφανίστηκαν πρόσφατα και προέκυψαν από την τεχνολογική εξέλιξη και την αλλαγή του τρόπου ζωής των ανθρώπων.

Ενδεικτικές απαντήσεις

Αιτίες δημιουργίας νέων και «εξαφάνισης» παλιών επαγγελμάτων

Αναζητώντας τις αιτίες δημιουργίας νέων επαγγελμάτων και «εξαφάνισης» κάποιων παλιών επαγγελμάτων θέλουμε να ευαισθητοποιήσουμε τους/τις μαθητές/-τριές μας για τις αλλαγές που έρχονται και στα σημερινά επαγγέλματα λόγω κοινωνικών αλλαγών και τεχνολογικής εξέλιξης. Αυτή η συζήτηση θα τους βοηθήσει να αρχίσουν να σκέπτονται ότι η επιλογή ενός επαγγέλματος περιλαμβάνει στοιχεία αλλαγής και εξέλιξης των χαρακτηριστικών του.

Αντιστοιχίζουμε τα παρακάτω επαγγέλματα με τις κατηγορίες στις οποίες ανήκουν.

Αντιστοιχίζουμε τα παρακάτω επαγγέλματα με τις κατηγορίες στις οποίες ανήκουν.

[1] Schug, M. C. (2012). The importance of economic education for children. Social Studies and the Young Learner, 25(1), 4-6.

[2] Berti, A. E., & Bombi, A. S. (1988). The child's construction of economics. Cambridge University Press.

[3] Leiser, D., & Halachmi, R. (2006). Children's understanding of market forces. Journal of Economic Psychology, 27(1), 6-19.