### Επιχειρηματικότητα Γ΄τάξης
Αρχική | Επιχειρήσεις | Έσοδα και Έξοδα | Επαγγέλματα | Πληροφορίες

# Μελέτη Περιβάλλοντος Γ Τάξης

# Ψηφιακό Υλικό για Εκπαιδευτικούς

## Θεματική Ενότητα: Επιχειρηματικότητα

Συνολικά για την Επιχειρηματικότητα της Γ΄ τάξης διατίθενται από το Π.Σ. 8 διδακτικές ώρες

Επιχειρήσεις

· αναγνωρίζουμε και συγκρίνουμε διάφορους τύπους επιχειρήσεων,

· επιχειρηματολογούμε για την ανάγκη να υπάρχουν αυτές οι επιχειρήσεις,

· σχεδιάζουμε μια μικρή επιχείρηση,

· αναγνωρίζουμε χαρακτηριστικά ενός ή μίας επιχειρηματία.

Προτεινόμενη διάρκεια: 2 διδακτικές ώρες

Σύμφωνα με το Πρόγραμμα Σπουδών, ο γενικός στόχος αυτής της ενότητας είναι οι μαθητές/-τριες να διαπιστώσουν τη λειτουργία επιχειρήσεων με αγροτικά, βιολογικά προϊόντα, χειροποίητες δημιουργίες, οικοτεχνιών και διαδικτυακών επιχειρήσεων.

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· συγκεντρώνουν, να αναλύουν δεδομένα και να ερμηνεύουν δεδομένα για διαφορετικού τύπου μικρές/εναλλακτικές επιχειρήσεις.

· επιχειρηματολογούν για τη σημασία ύπαρξης αυτών των επιχειρήσεων.

· σχεδιάζουν μια μικρή (ακόμα και διαδικτυακή) επιχείρηση.

· προσδιορίζουν τις δεξιότητες ενός καλού επιχειρηματία.

Επαγγέλματα

· αναγνωρίζουμε επαγγέλματα: α. παραγωγής αγαθών, β. μεταφοράς αγαθών και γ. παροχής υπηρεσιών,

· διερευνούμε γιατί κάποια επαγγέλματα «χάνονται», γιατί «δημιουργούνται» νέα επαγγέλματα και γιατί κάποια παλιά επαγγέλματα υπάρχουν ακόμα και σήμερα.

Προτεινόμενη διάρκεια: 4 διδακτικές ώρες

Σύμφωνα με το Πρόγραμμα Σπουδών, ο γενικός στόχος αυτής της ενότητας είναι οι μαθητές/-τριες να περιγράψουν επαγγέλματα του παρελθόντος, του παρόντος και του μέλλοντος και να διακρίνουν επαγγέλματα που αφορούν την παραγωγή αγαθών και την παροχή υπηρεσιών.

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· ταξινομούν επαγγέλματα με βάση την παραγωγή και διακίνηση αγαθών ή την παροχή υπηρεσιών.

· διερευνούν παράγοντες που συμβάλλουν στην εγκατάλειψη και την ανάπτυξη νέων επαγγελμάτων.

· εντοπίζουν την εξέλιξη και την αναγκαιότητα ύπαρξης κάποιων επαγγελμάτων.