### Επιχειρηματικότητα Γ΄τάξης
Αρχική | Επιχειρήσεις | Έσοδα και Έξοδα | Επαγγέλματα | Πληροφορίες

Έσοδα και Έξοδα

· αναφερόμαστε στα έσοδα, στα έξοδα και στο κέρδος μιας επιχείρησης,

· αναφέρουμε παραδείγματα έλλειψης και υπερπροσφοράς προϊόντων,

· μελετούμε θέματα κοινωνικής προσφοράς.

Προτεινόμενη διάρκεια: 2 διδακτικές ώρες

Σύμφωνα με το Πρόγραμμα Σπουδών, ο γενικός στόχος αυτής της ενότητας είναι οι μαθητές/-τριες να ερευνήσουν θέματα που αφορούν την τιμή κόστους – τιμή πώλησης, την έλλειψη/ υπερπληθώρα προϊόντων και το κέρδος.

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· διακρίνουν τα χαρακτηριστικά των εσόδων, εξόδων και του κέρδους.

· αναφέρουν παραδείγματα για θέματα που αφορούν την έλλειψη–υπερπληθώρα προϊόντων.

· συζητούν κερδοφόρες επιλογές από την πλευρά των επιχειρήσεων.

· ευαισθητοποιούνται σε θέματα κοινωνικής προσφοράς.

Περιορισμός: Η έννοια του κέρδους μιας επιχείρησης είναι η διαφορά εσόδων και εξόδων της επιχείρησης

Επιστημονικό κομμάτι

Τα παιδιά αρχίζουν να κατανοούν βασικές οικονομικές έννοιες όπως τα έσοδα και τα έξοδα κατά τη διάρκεια του σταδίου των συγκεκριμένων λογικών πράξεων, που είναι περίπου από 7 έως 11 ετών. Σε αυτό το στάδιο, μπορούν να αρχίσουν να κατανοούν το κέρδος και τη ζημία μιας επιχείρησης, καθώς και τη βασική ιδέα της διαχείρισης χρημάτων (Leiser & Halachmi, 2006)[1]. Οι έννοιες των δωρεών και της κοινωνικής ευθύνης των επιχειρήσεων γίνονται κατανοητές σε μεγαλύτερη ηλικία, γύρω στα 10-12 χρόνια, όταν τα παιδιά μπορούν να συλλάβουν την έννοια της κοινωνικής προσφοράς και της εταιρικής υπευθυνότητας (Furnham, 2008)[2]. Η κατανόηση της έλλειψης ή της υπερπληθώρας προϊόντων αναπτύσσεται επίσης κατά την ίδια περίοδο, καθώς τα παιδιά αρχίζουν να αντιλαμβάνονται τις επιπτώσεις της προσφοράς και της ζήτησης στην οικονομία και τη διαχείριση των αποθεμάτων (Berti & Bombi, 1988)[3]. Η εκπαίδευση και οι καθημερινές εμπειρίες παίζουν κρίσιμο ρόλο στην ενίσχυση αυτών των κατανοήσεων, με τα παιδιά να μαθαίνουν καλύτερα μέσα από πρακτικές εμπειρίες και παραδείγματα.

Αρχικό βίντεο

Στην αρχή οι μαθητές/-τριες παρακολουθούν ένα βίντεο, στο οποίο παρουσιάζονται τα έσοδα, τα έξοδα και το κέρδος μιας επιχείρησης. Στη συνέχεια ακολουθεί συζήτηση στην ολομέλεια της τάξης για να αναφερθούν παραδείγματα από βιώματα των μαθητών/-τριών.

Καταγραφή εσόδων, εξόδων, κέρδους

Μετά καταγράφουμε τα έσοδα, τα έξοδα και το κέρδος που είχε η επιχείρηση σύμφωνα με το παραπάνω βίντεο. Αυτή η δραστηριότητα έχει σκοπό να ασκήσει βιωματικά τους μαθητές/-τριες στον υπολογισμό του κέρδους σε μια επιχείρηση.

Άλλα έξοδα επιχείρησης

Τον ίδιο σκοπό έχει και η εύρεση και καταγραφή και άλλων πιθανών εξόδων μιας επιχείρησης.

Αύξηση κέρδους

Επόμενη δραστηριότητα η αναζήτηση τρόπων αύξησης του κέρδους μιας επιχείρησης. Μια πάγια τακτική που ακολουθούν πολλές επιχειρήσεις είναι να προσπαθούν να μειώνουν τα έξοδά τους.

Μοίρασμα κερδών – Δωρεές

Η τελευταία δραστηριότητα αφορά την αναζήτηση τρόπων διάθεσης των κερδών μιας επιχείρησης και επιστροφή τους στο κοινωνικό σύνολο. Αυτοί οι τρόποι αφορούν τη φιλοσοφία της διοίκησης της κάθε επιχείρησης, τα προϊόντα που παράγει και πολλά άλλα.

Απαντήσεις στις δραστηριότητες (ενδεικτικές)

[1] Leiser, D., & Halachmi, R. (2006). Children's understanding of market forces. Journal of Economic Psychology, 27(1), 6-19.

[2] Furnham, A. (2008). The psychology of money. Routledge.

[3] Berti, A. E., & Bombi, A. S. (1988). The child's construction of economics. Cambridge University Press.